ddrg/super_eurlex huggingface dataset:
KIRJALLINEN KYSYMYS E-1103/03 esittäjä(t): Roberta Angelilli (UEN) komissiolle. Ternin kunnan käyttämät pelastuspalvelualan toimintaohjelmasta myönnetyt varat.



Virallinen lehti nro 268 E , 07/11/2003 s. 0144 - 0145



KIRJALLINEN KYSYMYS E-1103/03 esittäjä(t): Roberta Angelilli (UEN) komissiolle (31. maaliskuuta 2003) Aihe: Ternin kunnan käyttämät pelastuspalvelualan toimintaohjelmasta myönnetyt varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut paikalliset viranomaiset valitsevat hankkeita huolestuttavan hitaasti ja tehottomasti. Myös Euroopan komissio on useaan otteeseen korostanut, että paikalliset viranomaiset hyödyntävät riittämättömästi Euroopan unionin myöntämiä varoja. Erityisesti tietyt alueelliset yksiköt, kuten Ternin kunta, tarvitsevat kipeästi unionin varoja rahoittaakseen ihmisiin tai aineellisiin resursseihin liittyviä pelastuspalvelutoimia joko ennaltaehkäisytarkoituksessa tai pystyäkseen vastaamaan paremmin mahdollisiin luonnonmullistuksiin tai jopa ns. teknisteollisiin katastrofeihin. Voisiko komissio näin ollen vastata seuraaviin kysymyksiin: 1. Onko Ternin kunta esittänyt pelastuspalvelualan toimintaohjelmaa koskevia hankkeita? 2. Onko Ternin kunta saanut rahoitusta kyseisiin hankkeisiin? 3. Onko kyseiset varat käytetty? Margot Wallströmin komission puolesta antamayhteinen vastauskirjallisiin kysymyksiin E-0829/03, E-0889/03, E-1091/03, E-1092/03,E-1093/03, E-1094/03, E-1095/03, E-1096/03, E-1097/03, E-1098/03,E-1099/03, E-1100/03, E-1101/03, E-1102/03 ja E-1103/03 (22. huhtikuuta 2003) Komissio ilmoittaa parlamentin jäsenelle, että kahden viime vuoden aikana Frosinonen, Fiumincinon, Anconan, Carraran, Livornon, Firenzen, Maceratan, Massan, Perugian, Pesaron, Pisan, Pistoian, Praton, Sienan ja Ternin kunnat eivät ole esittäneet hankkeita yhteisön pelastuspalvelun alan toimintaohjelman perustamisesta 9. joulukuuta 1999 tehdyn neuvoston päätöksen 1999/847/EY(1) nojalla, eivätkä ne näin ollen ole saaneet rahoitustukea tässä yhteydessä. Ohjelman tarkoituksena on tukea ja täydentää jäsenvaltioiden kansallisen, alueellisen ja paikallisen tason ponnisteluja henkilöiden, omaisuuden ja ympäristön suojelemiseksi luonnon ja teknologian aiheuttamissa suuronnettomuustilanteissa. Ohjelman vuosibudjetti on 1,5 miljoonaa euroa (budjettikohta B4-308), ja sen avulla voidaan rahoittaa toimia ehkäisyn, valmiustason nostamisen, hätäavun ja suuronnettomuuksien sosio-ekonomisten seurausten erittelyn alalla. Vain ne toimet, jotka ovat tärkeitä kaikille jäsenvaltioille tai suurelle osalle niistä, ovat tukikelpoisia. Tukikelpoisten toimien on lisäksi oltava niiden painopisteiden mukaisia, jotka komissio vuosittain määrittelee hallintokomitean avustuksella. Komissio haluaa lisäksi kiinnittää parlamentin jäsenen huomion www-sivustoon osoitteessa http://www.europa.eu.int/comm/environment/civil/. Se sisältää joukon esimerkkejä hankkeista, joita on käynnistetty yhteisön pelastuspalvelun alan toimintaohjelmassa. (1) EYVL L 327, 21.12.1999.
KIRJALLINEN KYSYMYS E-1070/03 esittäjä(t): Roberta Angelilli (UEN) komissiolle. Pisan kunnan käyttämät Leonardo da Vinci -ohjelmasta myönnetyt varat.



Virallinen lehti nro 268 E , 07/11/2003 s. 0149 - 0149



KIRJALLINEN KYSYMYS E-1070/03 esittäjä(t): Roberta Angelilli (UEN) komissiolle (31. maaliskuuta 2003) Aihe: Pisan kunnan käyttämät Leonardo da Vinci -ohjelmasta myönnetyt varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut paikalliset viranomaiset valitsevat hankkeita huolestuttavan hitaasti ja tehottomasti. Myös Euroopan komissio on useaan otteeseen korostanut, että paikalliset viranomaiset hyödyntävät riittämättömästi Euroopan unionin myöntämiä varoja. Erityisesti tietyt alueelliset yksiköt, kuten Pisan kunta, tarvitsevat kipeästi unionin varoja kehittääkseen ammatillisen koulutuksen järjestelmien ja käytäntöjen laadukkuutta ja innovatiivisuutta sekä edistääkseen Eurooppa-ulottuvuuden sisällyttämistä niihin. Voisiko komissio vastata seuraaviin kysymyksiin: 1. Onko Pisan kunta esittänyt Leonardo da Vinci -ohjelmaa koskevia hankkeita? 2. Onko Pisan kunta saanut rahoitusta kyseisiin hankkeisiin? 3. Onko kyseiset varat käytetty? Viviane Redingin komission puolesta antamayhteinen vastauskirjallisiin kysymyksiin E-0833/03, E-0890/03, E-1062/03, E-1063/03,E-1064/03, E-1065/03, E-1066/03, E-1067/03, E-1068/03, E-1069/03,E-1070/03, E-1071/03, E-1072/03, E-1073/03 ja E-1074/03 (8. toukokuuta 2003) Leonardo da Vinci -ohjelmasta myönnettyjä varoja hallinnoivat osittain hajautetusti kansalliset toimistot. Kyse on kansainvälisistä vaihtohankkeista, joiden kokonaistalousarvio on lähes 40 % ohjelman talousarvioista. Tarvittavia tietoja näistä hankkeista saa Italian kansallisesta toimistosta: ISFOLVia G.B. Morgagni 30/eI-00161 RoomaPuhelin: (+39-06)44.59.01Faksi: (+39-06)44.59.04.75 Komission keskitetysti hallinnoimien varojen osalta (pilottihankkeet, temaattiset toimet, kielitaito, valtioiden rajat ylittävät verkot, viiteaineisto) tutkimus antoi Frosinonen, Fiumincinon, Anconan, Carraran, Firenzen, Livornon, Maceratan, Massan, Perugian, Pesaron, Pisan, Pistoian, Praton, Sienan ja Ternin kunnista seuraavat tulokset: - Ainoastaan Pesaron kunta on ehdottanut yhtä Leonardo-ohjelmaan liittyvää pilottihanketta: Laboratori Tematici Virtuali: Metodologia di Supporto alla Formazione Nel Sel (Sistema Economico Locale). - Se sai 264 161 euroa rahoitusta tähän hankkeeseen, joka käynnistyi vuoden 2002 lopulla. Arvoisa parlamentin jäsen voi kääntyä myös asianomaisten alueviranomaisten puoleen saadakseen lisätietoja.
KIRJALLINEN KYSYMYS P-1362/03

esittäjä(t): Olivier Dupuis (NI) komissiolle

(4. huhtikuuta 2003)

Aihe: Patriarkka Thich Huyen Quangin hyvin huolestuttava tilanne Hanoissa

Muutama päivä sen jälkeen, kun Vietnamin yhdistyneen buddhistikirkon patriarkka (VYBK), Hyvin Kunnianarvoisa Thich Huyen Quang oli tavannut jäsenvaltioiden, komission ja Yhdysvaltain diplomaatteja, hänen asemansa huonontui dramaattisesti. Buddhistien kansainvälisen tiedotuskeskuksen (BKTK) mukaan Vietnamin viranomaiset reagoivat näin hänen hiljattain esittämäänsä kuuden kohdan julistukseen, jossa hän vaati muun muassa hänen itsensä ja VYBK:n kakkosmiehen, Kunnianarvoisan Thich Quang Don välitöntä vapauttamista; VYBK:n laillisen aseman palauttamista; takeita siitä, että VYBK voisi toimia riippumattomasti, ilman poliittista valvontaa; ja lupaa järjestää itsenäisesti humanitaarista toimintaa.

Kolme häntä saattanutta buddhistikirkon merkkihenkilöä pakotettiin lähtemään Hanoista pidättämisen uhalla, eikä patriarkka itse saa poistua pääkaupungista. Puhelinkeskustelussa BKTK:n johtaja Vo Van Ai totesi, että viranomaiset painostavat tätä siirtymään Nguyen Thieun luostariin (joka sijaitsee Binh Dinhin maakunnassa) sen sijaan, että hän palaisi Nghia Hanhin maakuntaan, jossa hän on ollut vangittuna ilman oikeudenkäyntiä 21 vuoden ajan. Tämä vaatimus on tosiasiassa osa hallituksen kampanjaa, jolla se pyrkii siirtämään patriarkan kyseiseen maakuntaan ja pitämään häntä kotiarestissa samalla väittäen, että hänet on vapautettu. Patriarkka totesi ilmoittaneensa jälleen viranomaisille, ettei hän suostuisi lähtemään Quang Ngain maakunnasta ennen, kuin hän on saanut virallisen vapautuspäätöksen, ja että tämän jälkeen hän palaisi Ho Chi Minhin kaupunkiin (Saigon), jossa hänet pidätettiin vuonna 1982.

Onko komissio, jota on kiitettävä hiljattaisesta aloitteestaan, tietoinen viimeisimmistä tapahtumista, jotka liittyvät patriarkan asemaan? Millaisia aloitteita se on aikonut esittää vastatakseen uusiin häirintätoimiin, joiden kohteeksi patriarkka on joutunut? Eikö se ole yleisemmin sitä mieltä, että Vietnamin viranomaisten uskonnon- ja mielipiteenvapautta kohtaan osoittaman täydellisen suvaitsemattomuuden pitäisi johtaa siihen, että komissio ehdottaisi jäsenvaltioille erittäin vakavan varoituksen esittämistä Vietnamin viranomaisille?

Christopher Pattenin komission puolesta antama vastaus

(30. huhtikuuta 2003)

Kuten arvoisa parlamentin jäsen varmasti tietää, Vietnamin yhdistyneen buddhistikirkon patriarkan Thich Huyen Quangin tilanne on kehittynyt kysymyksen esittämisen jälkeen. Vietnamin pääministeri Phan Van Khai on ottanut hänet vastaan, ja hänen on sallittu palata Quang Ngain maakuntaan.

Komissio on selvillä siitä, että nämä seikat eivät välttämättä merkitse muutosta maassa edelleen kielletyn Vietnamin yhdistyneen buddhistikirkon oikeudellisessa asemassa. Komissio jatkaa patriarkan tilanteen tarkkaa seurantaa mutta uskoo, että nämä Vietnamin hallituksen viimeaikaiset eleet ovat rohkaiseva askel uskonnonvapauden suvaitsemisen suuntaan.

Komissio viittaa myös aikaisempaan vastaukseensa arvoisan parlamentin jäsenen kirjalliseen kysymykseen E-0621/03(1).

(1) Katso sivu 115.
KIRJALLINEN KYSYMYS E-0916/03 esittäjä(t): Claude Moraes (PSE) komissiolle. Syvän laskimon tukos.



Virallinen lehti nro 268 E , 07/11/2003 s. 0159 - 0160



KIRJALLINEN KYSYMYS E-0916/03 esittäjä(t): Claude Moraes (PSE) komissiolle (24. maaliskuuta 2003) Aihe: Syvän laskimon tukos Perustamissopimus velvoittaa ylläpitämään kansanterveyden korkeaa tasoa ja valistamaan kansalaisia terveysriskeistä. Mitä komissio on tehnyt tai aikoo tehdä tiedottaakseen mahdollisesta riskistä saada syvän laskimon tukos pitkä- ja lyhytkestoisten lentomatkojen tai pitkien juna- ja automatkojen seurauksena? Mitä tutkimuksia komissio on teettänyt syvän laskimon tukoksesta? Loyola de Palacion komission puolesta antama vastaus (30. huhtikuuta 2003) Komissio suhtautuu erittäin vakavasti syvää laskimotukosta koskevaan asiaan ja mahdolliseen syy-yhteyteen matkustamisen kanssa ja on kysyjän tavoin huolestunut asiasta. Syvän laskimotukoksen ja lentomatkustamisen välisestä yhteydestä tiedetään tätä nykyä vähän. Jotta saataisiin vastaus siihen, missä määrin syvä laskimotukos liittyy lentomatkustamiseen ja mihin toimenpiteisiin voitaisiin ryhtyä, komissio on mukana yhteisrahoittajana Maailman terveysjärjestön suojeluksessa käynnistetyssä Yhdistyneen kuningaskunnan hallituksen tutkimusohjelmassa. Tulos julkaistaan loppuraportissa, jonka odotetaan valmistuvan vuoden 2005 puolivälissä. Alustavia tuloksia on kuitenkin odotettavissa aikaisemmin. Komissio lähetti tammikuussa 2001 lentoyhtiöille varotoimena kirjeen, jossa se kehotti niitä tiedottamaan matkustajilleen vaarasta saada syvä laskimotukos pitkien lentomatkojen aikana sekä siitä, miten asiassa pitäisi toimia. Toistaiseksi komission hallinnon tietoon ei ole tullut yhtään juna- auto- ja bussimatkoilla syntynyttä syvää laskimotukosta koskevaa tapausta ja niin ollen mitään asiaa koskevaa aloitetta ei ole vielä tehty. Jos komissio saa tietää tällaisista tapauksista, se harkitsee välittömästi keinoja varmistaa, että myös muille kuin lentomatkustajille tiedotetaan asianmukaisesti mahdollisista riskeistä.
KIRJALLINEN KYSYMYS E-0945/03 esittäjä(t): Jorge Hernández Mollar (PPE-DE) komissiolle. Euroopan unionin osallistuminen Puerta de las Granadas -monumentin entisöimiseen.



Virallinen lehti nro 268 E , 07/11/2003 s. 0163 - 0164



KIRJALLINEN KYSYMYS E-0945/03 esittäjä(t): Jorge Hernández Mollar (PPE-DE) komissiolle (26. maaliskuuta 2003) Aihe: Euroopan unionin osallistuminen Puerta de las Granadas -monumentin entisöimiseen Granadassa sijaitsevan Alhambran linnoituksen suojelusta vastaava taho ryhtyy pian entisöimään arkkitehtonisesti erittäin arvokasta Puerta de las Granadas -kaariporttia, jonka kautta kuljetaan Alhambraan. Entisöiminen on tarpeellista, sillä arkkitehtonisen arvonsa lisäksi rappeutuneella kaarella on suuri merkitys kansan keskuudessa perinteiden ja historian vuoksi. Katsooko komissio, että sen olisi osallistuttava merkittävällä tavalla entisöimishankkeeseen osoittaakseen kiinnostuksensa erityisen tärkeiden arkkitehtonisten suojelukohteiden entisöimiseen ja lähestyäkseen näin yhden unionin tärkeimpien monumenttien lähistöllä asuvan väestön ajatusmaailmaa? Viviane Redingin komission puolesta antama vastaus (22. toukokuuta 2003) Komissio voi tukea kulttuurialan aloitteita ainoastaan Kulttuuri 2000 -ohjelman yhteydessä ja sen valintaperusteiden mukaisesti. Kyseinen ohjelma on unionin ainoa kulttuurialan yhteistyön rahoitus- ja ohjelmointiväline. Ohjelman tarkoituksena on tukea yhteishankkeita, jotka saavat yhteisrahoitusta vähintään kolmelta toimijalta, jotka edustavat vähintään kolmea ohjelmaan osallistuvaa maata. Arvoisa parlamentin jäsen löytää lisätietoja ohjelmasta Internet-osoitteesta http://europa.eu.int/comm/culture/c2000. Tukea voitaisiin myöntää myös paikallisesta toimintaohjelmasta (20002006) tai Andalusian yhdennetystä toimintaohjelmasta (20002006). Nämä ohjelmat perustuvat yhteisön tukikehykseen, jossa määritellään Espanjan tavoite 1 -tukialueiden kehittämisstrategia. Tämänkaltaisille hankkeille voidaan myöntää yhteisrahoitusta mainittujen toimintaohjelmien ensisijaisten tavoitteiden 5 sekä erityisesti toimenpiteiden 5.7 (matkailu- ja kulttuurialan infrastruktuuri) ja 5.8 (historiallisen, taiteellisen ja kulttuurisen perinnön suojelu) yhteydessä. Koska yhteisrahoituksen saannin edellytykset täyttävien konkreettisten hankkeiden valinta kuuluu toissijaisuusperiaatteen mukaisesti jäsenvaltion toimivaltaan, lisätietojen saamiseksi on käännyttävä seuraavien jäsenvaltion viranomaisten puoleen: - Junta de Andalucía Consejería de Economía y HaciendaDirección General de Fondos EuropeosDirector GeneralAntonio Valverde RamosEdificio Torretriana Isla de la Cartuja C/ Juan Antonio VizarrónE-41092 SevillaPuhelin: +34.95.5065015Faksi: +34.95.5065014Sähköposti: webmaster@ceh.junta-andalucia.esInternet: http://www.ceh.junta-andalucia.es - Ministerio de Economía y Hacienda Secretaría de Estado de Presupuestos y GastosDirección General de Fondos Comunitarios y Financiación TerritorialPaseo de la Castellana 162E-28071 MadridPuhelin: +34.91.5837301Faksi: +34.91.4576173Sähköposti: aplazab@sepg.minhac.esInternet: http://www.igae.minhac.es/
KIRJALLINEN KYSYMYS E-1124/03 esittäjä(t): Roberta Angelilli (UEN) komissiolle. Pistoian kunnan käyttämät Euroopan aluekehitysrahastosta myönnetyt varat.



Virallinen lehti nro 268 E , 07/11/2003 s. 0175 - 0175



KIRJALLINEN KYSYMYS E-1124/03 esittäjä(t): Roberta Angelilli (UEN) komissiolle (1. huhtikuuta 2003) Aihe: Pistoian kunnan käyttämät Euroopan aluekehitysrahastosta myönnetyt varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut paikalliset viranomaiset valitsevat hankkeita huolestuttavan hitaasti ja tehottomasti. Myös Euroopan komissio on useaan otteeseen korostanut, että paikalliset viranomaiset hyödyntävät riittämättömästi Euroopan unionin myöntämiä varoja. Erityisesti tietyt alueelliset yksiköt, kuten Pistoian kunta, tarvitsevat kipeästi unionin varoja taantuvien teollisuusalueiden kehittämiseen ja taloudellisen ja sosiaalisen kehityksen tasapainottamiseen. Voisiko komissio näin ollen vastata seuraaviin kysymyksiin: 1. Onko Pistoian kunta esittänyt EAKR:sta rahoitettavia hankkeita? 2. Onko Pistoian kunta saanut rahoitusta kyseisiin hankkeisiin? 3. Onko kyseiset varat käytetty? Michel Barnier'n komission puolesta antamayhteinen vastauskirjallisiin kysymyksiin E-1119/03, E-1120/03, E-1121/03,E-1122/03, E-1123/03 ja E-1124/03 (16. huhtikuuta 2003) Kaudella 20002006 sovellettavan Toscanan YOA:n (yhtenäisen ohjelma-asiakirjan) mukaisesti Massan, Carraran, Livornon, Pisan, Pistoian ja Firenzen kunnat ovat kaikki osittain tukikelpoisia Euroopan aluekehitysrahaston (EAKR) rahoitukseen. Toscanan YOA hyväksyttiin komission päätöksellä(1), ja siinä säädetään, että EAKR:n rahoitusosuus 804,9 miljoonan euron kokonaismenoista on 322,5 miljoonaa euroa. Koska Toscanan YOA on hajautetusti hallinnoitava ohjelma, tukitoimenpiteiden toteuttamisesta vastaava viranomainen on Toscanan aluehallinto, joka on määritellyt hankkeiden valintaperusteet ohjelma-asiakirjan täydennyksessä ja vastaa hakemusten käsittelystä. Arvoisa parlamentin jäsen voi näin ollen kääntyä mainitun viranomaisen puoleen saadakseen tarkempia tietoja Massan, Carraran, Livornon, Pisan, Pistoian ja Firenzen kuntien osalta esitetyistä ja rahoitetuista hankkeista. (1) K (2001) 2725, 27.9.2001.
KIRJALLINEN KYSYMYS E-1136/03 esittäjä(t): Roberta Angelilli (UEN) komissiolle. Praton kunnan käyttämät siirtotyöläisiä koskevasta toimintaohjelmasta myönnetyt varat.



Virallinen lehti nro 242 E , 09/10/2003 s. 0191 - 0191



KIRJALLINEN KYSYMYS E-1136/03 esittäjä(t): Roberta Angelilli (UEN) komissiolle (1. huhtikuuta 2003) Aihe: Praton kunnan käyttämät siirtotyöläisiä koskevasta toimintaohjelmasta myönnetyt varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut paikalliset viranomaiset valitsevat hankkeita huolestuttavan hitaasti ja tehottomasti. Myös Euroopan komissio on useaan otteeseen korostanut, että paikalliset viranomaiset hyödyntävät riittämättömästi Euroopan unionin myöntämiä varoja. Koska erityisesti tietyt alueelliset yksiköt, kuten Praton kunta, tarvitsevat kipeästi unionin varoja siirtotyöläisten tukemiseen, yhteisön ulkopuolisista maista lähtöisin olevat siirtotyöläiset mukaan lukien, jotta heille voidaan taata parhaat mahdolliset elinolot ja mahdollisuudet sopeutua paikallisyhteisöön sekä työn että sosiaalisten olojen kannalta, voisiko komissio vastata seuraaviin kysymyksiin: 1. Onko Praton kunta esittänyt siirtotyöläisiä koskevaan toimintaohjelmaan liittyviä hankkeita? 2. Onko Praton kunta saanut rahoitusta kyseisiin hankkeisiin? 3. Onko kyseiset varat käytetty? Anna Diamantopouloun komission puolesta antamayhteinen vastauskirjallisiin kysymyksiin E-0828/03, E-0894/03, E-1126/03,E-1127/03, E-1128/03, E-1129/03, E-1130/03, E-1131/03, E-1132/03,E-1133/03, E-1134/03, E-1135/03, E-1136/03, E-1137/03 ja E-1138/03 (28. huhtikuuta 2003) Tällä hetkellä yhteisön tasolla ei ole siirtotyöläisiä koskevaa toimintaohjelmaa. Komissio muistuttaa, että siirtotyöläisten sopeutumisen edistämistoimien rahoitus budjettikohdasta B3-4110 lopetettiin vuonna 1998 seurauksena Euroopan yhteisöjen tuomioistuimen asiassa C-106/96 antamasta tuomiosta. Sen jälkeen tällä alalla ei ole myönnetty rahoitusta. Komissio (oikeus- ja sisäasioiden pääosasto) käynnistää toukokuussa 2003 budjettikohdasta B5-815 rahoitettavan uuden ohjelman EU:n ulkopuolisten maiden kansalaisten integroitumisen edistämiseksi.
KIRJALLINEN KYSYMYS P-0636/03 esittäjä(t): Baroness Sarah Ludford (ELDR) neuvostolle. Turvapaikanhakijoiden vastaanotto-olosuhteet.



Virallinen lehti nro 222 E , 18/09/2003 s. 0222 - 0223



KIRJALLINEN KYSYMYS P-0636/03 esittäjä(t): Baroness Sarah Ludford (ELDR) neuvostolle (26. helmikuuta 2003) Aihe: Turvapaikanhakijoiden vastaanotto-olosuhteet Englannin korkein oikeus päätti 19. helmikuuta 2002, että Yhdistyneen kuningaskunnan kansalaisuutta, maahanmuuttoa ja turvapaikkaa koskevan, vuonna 2002 voimaan tulleen lain 55 pykälän 1 kohta on ihmisoikeuksia koskevan Euroopan yleissopimuksen vastainen. Kyseisen säännöksen nojalla Yhdistyneen kuningaskunnan hallitus voi automaattisesti kieltäytyä tarjoamasta ruokaa ja suojapaikkaa turvapaikanhakijalle, jos tämä ei ole ilmoittanut hakevansa turvapaikkaa niin pian kuin on käytännössä kohtuullista. Tuomioistuin totesi, että ruoan ja suojapaikan epääminen loukkaa hakijan ihmisoikeuksia ja että kohtelu on epäinhimillistä ja alentavaa, jos turvapaikanhakija on todellisessa vaarassa jäädä heitteille ja hänen terveytensä voi vaarantua. Yhdistyneen kuningaskunnan lain sanamuoto on sama kuin neuvoston direktiivin 2003/9/EY(1) 16 artiklan 2 kohdassa, jossa on säädetty turvapaikanhakijoiden vastaanottoa koskevista vähimmäisvaatimuksista. Näin ollen myös muut jäsenvaltiot saattavat rikkoa ihmisoikeuksia koskevaa Euroopan yleissopimusta, jos ne automaattisesti kieltäytyvät hyväksymästä liian myöhään jätettyjä turvapaikkahakemuksia. Aikooko neuvoston puheenjohtaja varmistaa koska pyrkimyksenä on soveltaa Euroopan unionin lainsäädäntöä samalla tavalla kaikissa jäsenvaltioissa että kaikki jäsenvaltiot noudattavat Yhdistyneen kuningaskunnan osoittamaa linjaa, niin ettei turvapaikanhakijoita jätetä heitteille? (1) EUVL L 31, 6.2.2003, s. 18. Vastaus (13. toukokuuta 2003) Kuten arvoisa parlamentin jäsen mainitsee kysymyksessään, neuvosto antoi 27. tammikuuta 2003 direktiivin 2003/9/EY turvapaikanhakijoiden vastaanottoa jäsenvaltioissa koskevista vähimmäisvaatimuksista(1). Direktiivin 26 artiklassa säädetään, että jäsenvaltioiden on saatettava direktiivin noudattamisen edellyttämät säännökset ja määräykset voimaan 6. helmikuuta 2005 mennessä. Neuvoston tietojen mukaan Yhdistyneen kuningaskunnan hallitus on valittanut korkeimman oikeuden 19. helmikuuta 2002 antamasta päätöksestä, johon arvoisa parlamentin jäsen viittaa. Neuvosto palauttaa arvoisan parlamentin jäsenen mieleen, että EY:n perustamissopimuksen 211 artiklan mukaan komissio huolehtii siitä, että perustamissopimuksen nojalla annettuja säännöksiä ja määräyksiä noudatetaan, ja EY:n perustamissopimuksen 67 artiklan 5 kohdan mukaan, sellaisena kuin se on mukautettu Nizzan sopimuksella, mahdolliset muutokset direktiiviin 2003/9/EY hyväksytään 251 artiklassa määrättyä menettelyä noudattaen eli ainoastaan komission ehdotuksesta. (1) EUVL L 31, 6.2.2003, s. 18.
KIRJALLINEN KYSYMYS E-0276/03 esittäjä(t): Wolfgang Ilgenfritz (NI) neuvostolle. Valuuttavarantojen siirto.



Virallinen lehti nro 222 E , 18/09/2003 s. 0177 - 0178



KIRJALLINEN KYSYMYS E-0276/03 esittäjä(t): Wolfgang Ilgenfritz (NI) neuvostolle (7. helmikuuta 2003) Aihe: Valuuttavarantojen siirto Belgiassa, Alankomaissa ja Italiassa on kuulemma tehty valuuttavarantojen siirtoja, joihin EU-viranomaiset eivät ole puuttuneet. Onko valtionpankkien valuuttavarantoja todellakin siirretty? Voidaanko niiden käytöstä päättää vapaasti jäsenvaltioiden talousarviopäätösten yhteydessä ja voidaanko rahat ohjata esimerkiksi tiehankkeisiin tai tutkimuksiin? Voidaanko tällaisista siirroista päättää jäsenvaltioissa vai täytyykö EU-viranomaisten hyväksyä asia? Kenen vastuualueeseen asia siinä tapauksessa kuuluu? Kuinka suuri määrä valuuttavarannosta voidaan siirtää kussakin jäsenvaltiossa? Vastaus (13. toukokuuta 2003) EKPJ:n ja EKP:n perussäännön 31 artiklan 2 kohdan mukaisesti ja jollei perussäännön 23 artiklan (kansallisten keskuspankkien ulkoisten velvoitteiden hoitaminen) säännöksistä muuta johdu, yhteisön rahapolitiikan tarkoituksiin EKP:lle tehtyjen valuuttavarantosaamisten pakollisten siirtojen jälkeen kansallisiin keskuspankkeihin edelleen jääviä valuuttavarantoja koskevat operaatiot edellyttävät EKP:n hyväksyntää, jotta varmistetaan kyseisten operaatioiden yhdenmukaisuus yhteisön valuuttakurssi- ja rahapolitiikan kanssa.